[{"text_idx": "#000002", "text": "Y nofel gyntaf cydiais ynddi eleni oedd Gwynt y Dwyrain gan Alun Ffred, ac yn ei dro fe gydiodd y nofel ynof finnau. Wedi ei lleoli ym Meirionnydd, yr ardal lle\u2019r oedd Nain yn byw, roedd yr hin yn ddigon cartrefol. Y disgrifiadau o wyntoedd oer Ardudwy yn gyfarwydd i ni oedd yn cofio mynd am dro at Bont Briwat ym mhob tywydd i osgoi syrthio i drwmgwsg o flaen y tanllwyth o da\u0302n ar Griffin Terrace wedi llond bolaid o ginio dydd Sul Nain, wedi ei weini gyda phys slwj bob tro."}, {"text_idx": "#000003", "text": "Fe wnes i fwynhau\u2019r nofel yn arw, roedd yn darllen fel sgript ffilm ar adegau gyda dawn dweud ffraeth Alun Ffred yn gwneud i mi wenu a chwerthin yn uchel. Ond un agwedd o\u2019r nofel wnaeth ddal fy sylw oedd ei fod wedi ei lleoli, yn fwriadol felly, droad y mileniwm a hynny fel y datgelodd Alun Ffred mewn cyfweliadau, mewn byd cyn dyfodiad y smartphone a\u2019r gorfwylldra ddilynodd hynny gyda milwriaeth y cyfryngau cymdeithasol."}, {"text_idx": "#000004", "text": "Ac yn naturiol i fi fel Gweinidog roedd gen i ddiddordeb sut roedd ffydd a chrefydd yn cael ei bortreadu yn y gymdeithas Gymreig hon oedd ar y rhicyn rhwng yr hen Gymru anghydffurfiol a\u2019r wawr seciwlar newydd. A doedd dim rhaid edrych yn bell, roedd sawl cyfeiriad cynnil at ro\u0302l barhaol y capel ym mro\u2019r nofel. Ond y sylw a safodd allan i fi oedd hwn:"}, {"text_idx": "#000010", "text": "I fyd ac i bobl sy\u2019n flinedig gyda phwysau pechod dydy\u2019r syniad Beiblaidd o bechod gwreiddiol ddim yn gondemniad mae\u2019n rhyddhad ... neu o leiaf yn esboniad. Ond fel yr awgryma awdur y nofel, nid yw\u2019r Gymru gyfoes yn meddu\u2019r cysyniad o bechod, a heb hynny sut ellir gwneud synnwyr o\u2019n dyndod bregus?"}]